二卣，圭瓒二，九命青玉珪二，朱户纳陛。署宗官、祝官、卜官、史官，虎贲三百人，家令丞各一人，宗、祝、卜、史官皆置啬夫，佐安汉公。在中府外第，虎贲为门衞，当出入者傅籍。自四辅、三公有事府第，皆用传。以楚王邸为安汉公第，大缮治，通周衞。祖祢庙及寝皆为朱户纳陛。陈崇又奏：「安汉公祠祖祢，出城门，城门校尉冝将骑士从。入有门衞，出有骑士，所以重国也。」奏可。”